जामिया प्रशासन की सफाई, CAA पर हिंसक प्रदर्शन में यूनिवर्सिटी के छात्र नहीं - Jamia millia islamia administration citizenship amendment act protest new friends colony - AajTak
जामिया प्रशासन की सफाई, CAA पर हिंसक प्रदर्शन में यूनिवर्सिटी के छात्र नहीं
देश की राजधानी दिल्ली में नागरिकता कानून पर उग्र प्रदर्शन देखा जा रहा है. जानकारी के मुताबिक जामिया मिलिया इस्लामिया के छात्र भी इस उग्र प्रदर्शन में शामिल बताए जा रहे हैं, वहीं प्रशासन ने इससे इनकार किया है.
नागरिकता कानून को लेकर जामिया इलाके में बसों में तोड़फोड़ (फोटो- PTI)
नई दिल्ली, 15 दिसंबर 2019, अपडेटेड 18:35 IST
नागरिकता कानून पर दिल्ली में उग्र विरोध प्रदर्शन
न्यू फ्रैंड्स कॉलोनी में प्रदर्शनकारियों ने फूंके बस
जामिया प्रशासन ने कहा प्रदर्शन में छात्र नहीं शामिल
देश की राजधानी दिल्ली में नागरिकता कानून पर उग्र प्रदर्शन देखा जा रहा है. जानकारी के मुताबिक जामिया मिलिया इस्लामिया के छात्र भी इस उग्र प्रदर्शन में शामिल बताए जा रहे हैं. वहीं अब जामिया छात्र संघ और प्रशासन का कहना है कि नागरिकता कानून के विरोध में दिल्ली की सड़कों पर हो रही हिंसा में कोई जामिया छात्र शामिल नहीं है.
प्रशासन ने कहा है कि विरोध कर रहे जामिया के छात्र कॉलेज परिसर में बैठे हैं. वे सड़कों पर नहीं हैं. प्रशासन का कहना है कि जामिया के छात्रों की आड़ में हिंसा भड़काई जा रही है.
(यह भी पढ़ें: LIVE: जामिया में हिंसक हुए प्रदर्शनकारी, बसों में लगाई आग, दमकलकर्मियों पर भी हमला )
दरअसल जामिया इलाके में उग्र हिंसक विरोध प्रदर्शन की खबरें सामने आ रही हैं. न्यू फ्रैंड्स कॉलोनी में प्रदर्शनकारियों ने बसों को आग के हवाले कर दिया. नागरिकता संशोधन कानून पर देश की राजधानी दिल्ली के जामिया इलाके में प्रदर्शन रुकने का नाम नहीं ले रहा है.
प्रदर्शनकारियों ने फूंकीं बसें
रविवार शाम जामिया में प्रदर्शन काफी उग्र हो गया. प्रदर्शनकारियों ने कई बसों में आग लगा दी है. आग बुझाने के लिए दमकल की 4 गाड़ियां मौके पर पहुंची थीं . बसों में लगी आग बुझाने के दौरान ही प्रदर्शनकारियों ने गाड़ियों पर हमला कर दिया, जिसमें एक फायरमैन को काफी चोटें आई हैं.
प्रशासन हिंसक प्रोटेस्ट से करता रहा है इनकार
LIVE: जामिया में हिंसक हुए प्रदर्शनकारी, बसों में लगाई आग,